《游古林寺看珠泉》
明代·林光

胜地从来地秘灵，肩舆斜日眼还清。一泓泉喷珠玑涌，九月霜红树锦屏。

旋汲烹茶尝水味，欲裁蕉叶写心经。丁宁行者前头拜，筑土周遭搆一亭。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。